Jeg er nødt til at have lidt hjælp her. Sagen er den at jeg længe har haft proplemer med vand i kroppen, så voldsomt at min vægt kan øges med op til 4 kg. fra den ene dag til den anden  Jeg er undersøgt med blodprøver, urinprøver, røntgen af lunger, scanning af hjertet samt scanning af mine venepumper i benene. Ingen af disse undersøgelser vidste tegn på noget alvorligt, og som skulle kunne give væske i kroppen, som det sker hos mig. Så lægerne har brugt udelukkelsesmetoden og konstateret af det er mit lymfesystem, der ikke fungerer optimalt. Så nu er jeg henvist til en lymfeterapeut (en fysioterapeut med et ektra kursus), som kun kan hjælpe mig med støttestrømper :-S Så jeg er ikke blevet så frygtelig meget klogere... Nogle gode venner har så sat mig i forbindelse med Henrik Dilling Hansen (nogen som kender ham?). Har talt i telefon med ham i dag, og han har anbefalet mig at jeg skærer alle mælkeprodukter væk fra min kost. Jeg har en tid hos ham på mandag, så det ser jeg meget frem til. Men mht. kosten så mangler jeg inspiration til måltider uden mælkeprodukter? Så inspiration til morgenmad, frokost og middag vil blive modtaget med kyshånd. Hvis der er nogen som har husråd, der styrker lymfesystemet er jeg også meget modtagelig for det  På forhånd tak kære HN'er 
Det burde ikke være så svært mht. frokost og aftensmad. Til frokost er ganske almindeligt brød med kød- eller fiskepålæg og grønt vel helt fint? Og til aften er der masser af retter hvor der ikke indgår mælkeprodukter, tænk bare på alle dem der f.eks. er baseret på tomatsauce. Kød er der ingen problemer i. Masser af grønt som kan få et par dryp god olivenolie i stedet for en flødestuvning. Olie kan i øvrigt erstatte smør mange steder. Til morgen kan du jo spise brød/knækbrød med marmelade eller Nutella eller honning eller curd eller æg eller.... Du kan også spise havregrød (det laver jeg alligevel altid med vand) eller du kan spise havegryn/muesli med soyamælk/rismælk/havremælk som jo ikke er mælkeprodukter i gængs forstand. Du kan lave smoothies, der behøves jo heller ikke at være mælkeprodukter i. I virkeligheden er det jo ikke så mange ting det drejer sig om: Mælk, ost, yoghurt, creme fraiche er vel nogenlunde de ting man mest plejer at spise af mælkeprodukter. Prøv med nogle asiatiske retter, de bruger nemlig ikke mælkeprodukter som vi. Kokosmælk kan erstatte fløde (hvis man kan lide smagen). Håber du/lægerne/ham du skal snakke med finder en løsning på dit problem! God bedring! Lene
Det er lettere at vejlede dig og finde alternativer, hvis du oplyser, hvad din dagskost har været indtil nu. Man kan sagtens leve uden mælkeprodukter i sin kost (husk at spise kalktabletter, for kalken er stadig vigtig). Der er uendeligt mange retter og opskrifter, hvor mælkeprodukterne snildt kan skiftes ud med noget andet, eller laves på en anden måde (sovs, fx).
Jeg er enig med Lene, det er ikke svært at lave mad uden mælk. Mælk kan i stort set alle retter/sammenhænge erstattes med vand eller vegetabilske "mælke"-produkter af soya, ris, mandler, havre etc. De smager ikke ens, så prøv dig frem. Mandelmælk er fx ret sød, mens soyamælk smager mere som alm. mælk (efter min mening). Smør erstattes af margerine, dressinger af fx koldpresset olivenolie, fløde af havrefløde osv. Du skal bare være ret opmærksom, hvis du vil spise ude. Der kan det være svært at undgå mælkeprodukter i ost, sauce, mayonnaise, dressinger etc.  Du kan evt. finde inspiration på forskellige hjemmesider med vegansk madlavning. Hvis du gerne vil have kød, kan du jo bare tilberede det ved siden af. Hjemme hos os er vi veganere, og det var faktisk ret nemt for os at skære mælk, æg etc. væk - meget nemmere end med kødet, dengang vi startede med at være vegetarer